ମମତା  -  Vikaspedia\nକିସ୍ତିଗୁଡ଼ିକର ସର୍ତ୍ତାବଲୀ ଓ ପରିମାଣ\nସର୍ତ୍ତାବଳୀର ଯାଞ୍ଚ କର୍ମଚାରୀ\nମା' ଓ ଶିଶୁ ସୁରକ୍ଷା କାର୍ଡ଼\nଅଙ୍ଗନୱାଡୀ କର୍ମୀଙ୍କର ଭୂମିକା\nଏହା ଏକ ସର୍ତ୍ତମୂଳକ ଅର୍ଥରାଶି ହସ୍ତାନ୍ତର ମାତୃମଙ୍ଗଳ ଯୋଜନା ।\nଏହି ଯୋଜନା ଗର୍ଭବତୀ ଓ ପ୍ରସୂତି ମା' ମାନଙ୍କୁ ଆର୍ଥିକ ସହାୟତା ଯୋଗାଇଦିଏ ଯାହାକି ସେମାନଙ୍କୁ ଉନ୍ନତ ପୁଷ୍ଟିସାଧନ ତଥା ସ୍ୱାସ୍ଥ୍ୟକର ଅଭ୍ୟାସ ଗ୍ରହଣ କରିବା ପାଇଁ ସମର୍ଥ କରାଇଥାଏ ।\nଗର୍ଭବତୀ ଓ ପ୍ରସୂତୀ ମହିଳାମାନଙ୍କୁ ଗର୍ଭାବସ୍ଥାରେ ଏବଂ ପ୍ରସୂତି ପରେ ଆଂଶିକ ମଜୁରୀର କ୍ଷତିଭରଣା କରିବା ଦ୍ବାରା ସେମାନେ ଆବଶ୍ୟକୀୟ ବିଶ୍ରାମ ପାଇପାରିବେ ।\nମା' ଓ ଶିଶୁମାନଙ୍କର ସ୍ୱାସ୍ଥ୍ୟ ସେବା ବିଶେଷ ଭାବରେ ଗର୍ଭାବସ୍ଥାର ଯତ୍ନ, ପ୍ରସବ ପରର ଯତ୍ନ ଏବଂ ପ୍ରତିଷେଧକ ସେବା ଗୁଡିକର ବ୍ୟବହାରରେ ଉନ୍ନତି ଆଣିବା ।\nମମତା ଯୋଜନାର ସୁବିଧା ପାଇବା ପାଇଁ ଯୋଗ୍ୟ -\n୧୯ ବର୍ଷରୁ ଊର୍ଦ୍ଧ୍ବ ସମସ୍ତ ଗର୍ଭବତୀ ଓ ପ୍ରସୂତି ମହିଳା ୨ଟି ଜୀବିତ ଜାତ ସନ୍ତାନ ପର୍ଯ୍ୟନ୍ତ ଏଥିରେ ଉପକୃତ ହୋଇପାରିବେ ।\nଏହି ଯୋଜନାରେ ସୁବିଧା ପାଇବା ପାଇଁ ଜଣେ ଗର୍ଭବତୀ ମା'ଙ୍କୁ ତାଙ୍କ ଅଞ୍ଚଳରେ ଥିବା ଅଙ୍ଗନୱାଡୀ କେନ୍ଦ୍ର / ମିନି ଅଙ୍ଗନୱାଡୀ କେନ୍ଦ୍ରରେ ନାମ ପଞ୍ଜୀକରଣ କରିବାକୁ ପଡିବ ।\nଗର୍ଭସଞ୍ଚାରର ୬ ମାସ ମଧ୍ୟରେ ଗର୍ଭବତୀ ମହିଳା ନିଜେ ରହୁଥିବା ଅଞ୍ଚଳରେ ଅଙ୍ଗନୱାଡୀ କେନ୍ଦ୍ରରେ ନାମ ପଞ୍ଜୀକରଣ କରିବେ । ଯଦି ଅଙ୍ଗନୱାଡୀ କର୍ମୀ ପଦବୀ ଖାଲିଥାଏ, ତେବେ ହିତାଧିକାରୀ ନିକଟସ୍ଥ ଅଙ୍ଗନୱାଡୀ କେନ୍ଦ୍ରରେ ନାମ ପଞ୍ଜୀକରଣ କରିବେ ।\nଅଙ୍ଗନୱାଡୀ କେନ୍ଦ୍ରରେ ପଞ୍ଜୀକରଣ କରିଥିବା ପ୍ରତ୍ୟେକ ଗର୍ଭବତୀଙ୍କୁ ଏକ ମା ଓ ଶିଶୁ ସୁରକ୍ଷା ପତ୍ରିକା ପ୍ରଦାନ କରିବେ ଏବଂ ଅର୍ଥପ୍ରଦାନ ପାଇଁ ରଖାଯାଇଥିବା ସର୍ତ୍ତଗୁଡିକୁ ଯାଞ୍ଚ କରିବା ପାଇଁ ତାର ଏକ ଅବିକଳ ନକଲ ପତ୍ରିକାଟି ନିଜ ପାଖରେ ରଖିବେ ।\nଅଙ୍ଗନୱାଡୀ କର୍ମୀ ଯୋଗ୍ୟବିବେଚିତ ସମସ୍ତ ମହିଳା ମାନଙ୍କୁ କୋରବ୍ୟାଙ୍କିଙ୍ଗ ସୁବିଧା ଥିବା ବ୍ୟାଙ୍କରେ ଆକାଉଣ୍ଟ ଖୋଲିବା ପାଇଁ କହିବେ , ତାହା ହିତାଧିକାରୀଙ୍କ ନାମରେ ଏକାକୀ ଆକାଉଣ୍ଟ ହୋଇଥିବା ଦରକାର ।\nହିତାଧିକାରୀ ବ୍ୟାଙ୍କ ପାସ ବହିର ୧ମ ପୃଷ୍ଟାର ନକଲ କପି ଅଙ୍ଗନୱାଡୀ କର୍ମୀଙ୍କ ନିକଟରେ ଦାଖଲ କରିବେ ।\nବ୍ୟାଙ୍କର ସମସ୍ତ ତଥ୍ୟ ଅଙ୍ଗନୱାଡୀ କର୍ମୀଙ୍କ ଦ୍ବାରା ମା' ଓ ଶିଶୁ ସୁରକ୍ଷା ପତ୍ରିକାର ସଠିକ ସ୍ଥାନରେ ( ୧ମ ପୃଷ୍ଠାର ଅପର ପାର୍ଶ୍ବରେ ) ପୂରଣ କରିବେ ।\nତାପରେ ଏହି ଯୋଗ୍ୟ ମହିଳା ମାନଙ୍କୁ ମମତା ପତ୍ରିକା ଓ ସ୍ବୀକାରୋକ୍ତି ଫର୍ମର ୨ଗୋଟି ନକଲ( Annexure-B )ଦିଆଯିବ । ହିତାଧିକାରୀ ଏହି ସ୍ବୀକାରୋକ୍ତି ଫର୍ମ ପୂରଣ କରି ୨ଗୋଟି ଫଟୋଗ୍ରାଫ ସହ ଅଙ୍ଗନୱାଡୀ କର୍ମୀଙ୍କୁ ଯଥା ଶୀଘ୍ର ଫେରସ୍ତ କରିବେ ।\nଅଙ୍ଗନୱାଡୀ କର୍ମୀ ଏହି ସ୍ବୀକାରୋକ୍ତିର ଏକକିତା ନକଲ ନିଜ ପାଖରେ ରଖିବେ ଏବଂ ଅନ୍ୟଟି ସୁପରଭାଇଜରଙ୍କ ମାଧ୍ୟମରେ ସି.ଡି.ପି.ଓଙ୍କୁ ଦାଖଲ କରିବେ ।\nସି.ଡି.ପି.ଓ ଏହି ତଥ୍ୟକୁ MIS ସାରଣୀରେ ଭର୍ତି କରିବେ ।\nପ୍ରତ୍ୟେକ ହିତାଧିକାରୀ ନିର୍ଦ୍ଧିଷ୍ଟ ସର୍ତ୍ତପୁରଣ କଲେ ୪ଟି କିସ୍ତିରେ ସମୁଦାଯ ଟ୫୦୦୦/- ପାଇପାରିବେ ।\nଏହି ଦେୟ ଅର୍ଥ ସି.ଡି.ପି.ଓ ଇ-ଟ୍ରାନ୍ସଫର୍ମ ମାଧ୍ୟମରେ ହିତାଧିକାରୀଙ୍କ ଆକାଉଣ୍ଟରେ ଦାଖଲ କରିବେ ।\nଅର୍ଥରାଶି ଟ୧୫୦୦/- ଗର୍ଭାବସ୍ତାରେ ୨ୟ ତ୍ରୟମାସିକ ଅର୍ଥାତ ୬ମାସ ପରେ ନିମ୍ନରେ ଦିଆଯାଇଥିବା ସମସ୍ତ ସର୍ତ୍ତପୂରଣ କଲେ-\nଅଙ୍ଗନୱାଡୀ କେନ୍ଦ୍ର / ମିନି ଅଙ୍ଗନୱାଡୀ କେନ୍ଦ୍ରରେ ଗର୍ଭାବସ୍ଥା ପଞ୍ଜୀକରଣ ।\nଅନ୍ୟୁନ ଥରେ ଗର୍ଭ ପରୀକ୍ଷା କରିବା ।\nଲୌହସାର ବଟିକା ଗ୍ରହଣ କରିଥିବ ।\nଅନ୍ୟୁନ ଗୋଟିଏ ଟି.ଟି ଇଞ୍ଜେକସନ ନେଇଥିବ ।\nଅଙ୍ଗନୱାଡୀ କେନ୍ଦ୍ରରେବା ଗ୍ରାମ୍ୟ ସ୍ୱାସ୍ଥ୍ୟ ଓ ପୁଷ୍ଟି ଦିବସରେ ଅତି କମରେ ଥରେ ପରାମର୍ଶ ଗ୍ରହଣ କରିଥିବ ।\nଅର୍ଥରାଶି- ଟ୧୫୦୦/- ପ୍ରସବର ୩ମାସ ପରେ ନିମ୍ନଲିଖିତ ସମସ୍ତ ୬ଗୋଟି ସର୍ତ୍ତପୂରଣ କଲେ ଦିଆଯିବ ।\nଶିଶୁଜନ୍ମ ପଞ୍ଜୀକରଣ ହୋଇଥିବ ।\nଶିଶୁକୁ ବି.ସି.ଜି. ଟୀକା ଦିଆଯାଇଥିବ ।\nଶିଶୁକୁ ପୋଲିଓ ୧ମ ଓ ଡି.ପି.ଟି. ଇଞ୍ଜେକସନ ର ୧ମ ମାତ୍ରା ଦିଆଯାଇଥିବ ।\nଶିଶୁକୁ ପୋଲିଓ ୨ୟ ଓ ଡି.ପି.ଟି. ଇଞ୍ଜେକସନ ର ୨ୟ ମାତ୍ରା ଦିଆଯାଇଥିବ ।\nଜନ୍ମ ପରେ ଶିଶୁକୁ ଅନ୍ୟ ୨ଥର ଓଜନ କରାଯାଇଥିବ ।\nପ୍ରସବ ପରେ ଅଙ୍ଗନୱାଡୀ କେନ୍ଦ୍ର ବା ଗ୍ରାମ୍ୟ ସ୍ୱାସ୍ଥ୍ୟ ଏବଂ ପୁଷ୍ଟି ଦିବସରେ , ଅଙ୍ଗନୱାଡୀ କର୍ମୀଙ୍କ ଗୃହ ପରିଦର୍ଶନ ସମୟରେ ମା' ଅନ୍ୟୁନ ୨ଟି IYCF ମନ୍ତ୍ରଣା ଅଧିବେଶନରେ ଅଂଶ ଗ୍ରହଣ କରିଥିବେ ।\nଅର୍ତ୍ତରାଶି ଟ୧୦୦୦/- ଶିଶୁକୁ ୬ମାସ ପୂରଣ ହେଲେ ନିମ୍ନ ସମସ୍ତ ୫ଗୋଟି ସର୍ତ୍ତପୂରଣ ହୋଇଥିଲେ ।\nଶିଶୁକୁ ୬ମାସ ପର୍ଯ୍ୟନ୍ତ କେବଳ ମା' କ୍ଷୀର ଦିଆଯାଇଛି ।\n୬ମାସ ପୂରଣ ହେଲାପରେ ଶିଶୁରେ ଅନୁପୂରକ ଖାଦ୍ୟ ଆରମ୍ଭ କରାଯାଇଛି ।\nଶିଶୁକୁ ପୋଲିଓ ୩ମାତ୍ରା ଓ ଡି.ପି.ଟି ଇଞ୍ଜେକସନର ୩ୟ ଦିଆଯାଇଛି ।\n୩ମାସ ରୁ ୬ମାସ ମଧ୍ୟରେ ଶିଶୁକୁ ୨ଥର ଓଜନ କରାଯାଇଛି ।\nପ୍ରସବର ୩-୬ ମାସ ମଧ୍ୟରେ ଅଙ୍ଗନୱାଡୀ କେନ୍ଦ୍ର/ଗ୍ରାମ୍ୟ ସ୍ୱାସ୍ଥ୍ୟ ପୁଷ୍ଟି ଦିବସ /ଅଙ୍ଗନୱାଡୀ କର୍ମୀଙ୍କ ଗୃହ ପରିଦର୍ଶନ ସମୟରେ ମା' ଅନ୍ୟୁନ ୨ଟି IYCF ମନ୍ତ୍ରଣା ଅଧିବେଶନରେ ଅଂଶଗ୍ରହଣ କରିଛନ୍ତି ।\nଅର୍ଥରାଶି ଟ୧୦୦୦/- ଶିଶୁକୁ ୯ମାସ ପୂରଣ ହେଲେ ନିମ୍ନ ସମସ୍ତ ୪ଟି ସର୍ତ୍ତପୂରଣ କରିଥିଲେ ଦିଆଯିବ ।\nଶିଶୁକୁ ୧ବର୍ଷ ପୂରଣ ହେବା ପୂର୍ବରୁ ମିଳିମିଳା ଇଞ୍ଜେକ୍ସନ୍ ଦିଆଯାଇଛି ।\nଶିଶୁକୁ ୧ବର୍ଷ ପୂରଣ ହେବା ପୂର୍ବରୁ ଭିଟାମିନ-ଏ ର ୧ମ ମାତ୍ରା ଦିଆଯାଇଛି ।\nଶିଶୁର ବୟସାନୁଯାୟୀ ସଠିକ ସମୟରେ ଅନୁପୂରକ ଖାଦ୍ୟ ଆରମ୍ଭ କରାଯାଇଛି ଓ ଚାଲୁ ରହିଛି ।\n୬ମାସ ରୁ ୯ମାସ ମଧ୍ୟରେ ଶିଶୁକୁ ଅନ୍ୟୁନ ୨ଥର ଓଜନ କରାଯାଇଛି ।\nସ୍ବତନ୍ତ୍ର ସର୍ତ୍ତାବଳୀ :\nହିତାଧିକାରୀ ୧ମ କିସ୍ତି ପାଇଁ ସମସ୍ତ ସର୍ତ୍ତ ପୂରଣ କରିଥିଲେ ମଧ୍ୟ ଯଦି ଗର୍ଭନଷ୍ଟ ହୋଇଥାଏ । ସେ ପ୍ରଥମ କିସ୍ତି ପାଇପାରିବେ । ସେ ସମ୍ପର୍କୀୟ ଦସ୍ତାବିଜ ଦାଖଲ କରିବାପରେ ।\nଯଦି ହିତାଧିକାରୀଙ୍କର ମୃତଶିଶୁ ପସବହୁଏ ତେବେ ସେ ୨ୟ କିସ୍ତି ପାଇବାପାଇଁ ଯୋଗ୍ୟବିବେଚିତ ହେବେ । ସେ ନିଜର ସ୍ୱାସ୍ଥ୍ୟ ଓ କଲ୍ୟାଣ ନିମନ୍ତେ ଅନ୍ୟୁନ ୨ଥର ପରାମର୍ଶ ଗ୍ରହଣ କରିବା ପରେ ।\nଯଦି ହିତାଧିକାରୀ ୨ୟ କିସ୍ତିର ସମସ୍ତ ସର୍ତ୍ତ ପୂରଣ କରିଥିବେ ମାତ୍ରା ଜନ୍ମରୁ ୩ମାସ ମଧ୍ୟରେ ଶିଶୁରୁ ମୃତ୍ୟୁ ହୋଇଥାଏ ତେବେ ହିତାଧିକାରୀ ମା' ୨ୟ କିସ୍ତି ପାଇପାରିବେ ।\nଯଦି ହିତାଧିକାରୀ ପ୍ରଥମ ପ୍ରସବରେ ଜାଁଆଳା ଜନ୍ମକରନ୍ତି । ତେବେ ସେ ଏହି ଯୋଜନାର ସମସ୍ତ ସୁବିଧା ୨ଥର ଥାଇପାରିବେ ନାହିଁ କାରଣ ଥରେ ମାତ୍ର କ୍ଷତି ଓ ବିଶ୍ରାମର ଆବଶ୍ୟକତା ହେଉଛି ।\nଯଦି ହିତାଧିକାରୀଙ୍କର ପ୍ରଥମ ଗର୍ଭର ଜୀବିତ ସନ୍ତାନ ଅଛି ଏବଂ ୨ୟ ପ୍ରସବରେ ଯାଆଁଳା ଶିଶୁ ଜନ୍ମକରିଛନ୍ତି । ତେବେ ସେ ୨ୟ କିସ୍ତି ପାଇବେ ଓ ସମସ୍ତ ସୁବିଧା ପାଇପାରିବେ ଯଦି ଓ ତାଙ୍କର ୩ଟି ଜୀବିତ ସନ୍ତାନ ଅଛନ୍ତି ।\nସ୍ୱାସ୍ଥ୍ୟରକ୍ଷା କର୍ମକର୍ତ୍ତା କିପରି ସର୍ତ୍ତାବଳୀ ଗୁଡିକୁ ଯାଞ୍ଚ କରିବେ ।\nଅଙ୍ଗନୱାଡୀ କର୍ମୀ/ ମାଓ ଶିଶୁ ସୁରକ୍ଷା କାର୍ଡ/ ମମତା ଯୋଜନା ପଞ୍ଜୀକରଣ\nସୁପରଭାଇଜର ଓ ସି.ଡି.ପି.ଓ / ଅଙ୍ଗନୱାଡୀ କର୍ମୀ/ ସହାୟିକା ଦ୍ବାରା ଦିଆଯାଇଥିବା ମମତା ଯୋଜନାର ମାସିକ ରିପୋର୍ଟ ପ୍ରୋଗ୍ରାମ୍ ଆସିଷ୍ଟାଣ୍ଟ\nମା' ଓ ଶିଶୁ ସୁରକ୍ଷା କାର୍ଡ଼ କ'ଣ ?\nଗର୍ଭବତୀ ମା' ର ଯତ୍ନ ଏବଂ ନୂତନ ବିଶ୍ବସ୍ୱାସ୍ଥ୍ୟ ସଂଗଠନର ଶିଶୁ ବୃଦ୍ଧି ଓ ବିକାଶ ନୀତି ଅନୁଯାୟୀ ୩ ବର୍ଷରୁ କମ୍ ବୟସର ଶିଶୁ ମାନଙ୍କର ଯତ୍ନକୁ ନିରନ୍ତର କ୍ଷମତାଶୀଳ କରିବାପାଇଁ ମା' ଓ ଶିଶୁ ସୁରକ୍ଷା କାର୍ଡ଼ ଏକ ଉପକରଣ । ଏହା ମା', ନବଜାତଶିଶୁ ଏବଂ ପିଲା ମାନଙ୍କ ଯତ୍ନ ମଧ୍ୟରେ ସଂଯୋଗ ରଖିଥାଏ ଏବଂ ଶିଶୁର ସ୍ୱାସ୍ଥ୍ୟ, ପୁଷ୍ଟି ଏବଂ ବିକାଶକୁ ତ୍ବାରାନ୍ବିତ କରିଥାଏ ।\nଏହା ଆଇ.ସି.ଡି.ଏସ୍ ଓ ଏନ୍.ଆର୍. ଏଚ୍.ଏମ୍ ସେବା ଗୁଡିକୁ ଉପଲବ୍ଧ କରିବା ଏବଂ ପରିବାରର ଯତ୍ନ ଅଭ୍ୟାସରେ ଉନ୍ନତି ଆଣିବା ପାଇଁ ଓ ବିପଦଲକ୍ଷଣକୁ ଗୁରୁତ୍ବ ଦେଇ ପରିବାର ଗୁଡିକୁ ଉନ୍ନତ ସ୍ୱାସ୍ଥ୍ୟ ପରାମର୍ଶ ଦେଇଥାଏ ।\nଅଙ୍ଗନୱାଡୀ କର୍ମୀ ମା' ଓ ଶିଶୁ ସୁରକ୍ଷା କାର୍ଡ ଯାଞ୍ଚ କରିପାରିବେ -\nମା' ଓ ଶିଶୁ ସୁରକ୍ଷା କାର୍ଡ଼ରେ କିଛି ପୃଷ୍ଠା ରହିଛି ଯାହାକି ଏ.ଏନ୍.ଏମ୍ ଙ୍କ ଦ୍ବାରା ପୂରଣ କରାଯିବ ଓ କିଛି ପୃଷ୍ଠା ଅଙ୍ଗନୱାଡୀ କର୍ମୀଙ୍କ ଦ୍ବାରା ପୂରଣ କରାଯିବ । ଏବଂ ଏହା ପ୍ରତ୍ୟେକ ପୃଷ୍ଠାର ଉପର ଡାହାଣ ପଟରେ ଉଲ୍ଲେଖ କରାଯାଇଛି ।\nମା' ଓ ଶିଶୁ ସୁରକ୍ଷା କାର୍ଡର ପ୍ରଥମ ପୃଷ୍ଠାର ପଛପଟେ ଥିବା ବ୍ୟାଙ୍କ୍ ଜମାର ବିସ୍ତୃତ ବିବରରଣିଟି ଅଙ୍ଗନୱାଡୀ କର୍ମୀଙ୍କ ଦ୍ବାରା ଲେଖାଯିବ ।\nଯୋଜନାର ବ୍ୟବସ୍ଥା ଅନୁଯାୟୀ, ସେହିଦିନ ମିଳୁଥିବା ସେବାର ବିସ୍ତୃତ ବିବରଣୀ ଅଙ୍ଗନୱାଡୀ କର୍ମୀ ଓ ଏ.ଏନ୍.ଏମ୍ ଙ୍କ ଦ୍ବାରା ମା' ଓ ଶିଶୁ ସୁରକ୍ଷା କାର୍ଡରେ ଲିପିବଦ୍ଧ କରିବା ସେମାନଙ୍କ ଦାୟିତ୍ବ ।\nଅଙ୍ଗନୱାଡୀ କର୍ମୀ ନିଶ୍ଚିତ ହେବା ଉଚିତ୍ ଯେ ତା' ପାଖରେ ରହିଥିବା ମା' ଓ ଶିଶୁ ସୁରକ୍ଷାକାର୍ଡ଼ଟି ସେହିଦିନ ପର୍ଯ୍ୟନ୍ତ ଠିକ୍ ଭାବରେ ପୂରଣ ହୋଇଛି । ଏବଂ ଦୁଇଟି କାର୍ଡ଼ ମଧ୍ୟରେ କୌଣସି ପାର୍ଥକ୍ୟ ନାହିଁ।\nଯେଉଁ ସେବା ଗୁଡିକ ମା' ଓ ଶିଶୁ ସୁରକ୍ଷା କାର୍ଡରେ ଯୋଗାଇ ଦିଆଯାଇଥିବ ସେଗୁଡିକ ସେହିଦିନ ଅଙ୍ଗନୱାଡୀ କର୍ମୀ ଓ ଏ.ଏନ୍.ଏମ୍ ଉର୍ଦ୍ଦିଷ୍ଟ କୋଠରୀରେ ପୂରଣ କରି ଦସ୍ତଖତ କରିବେ ।\nମା' ଓ ଶିଶୁ ସୁରକ୍ଷାକାର୍ଡ଼ ଏବଂ ମମତା ଯୋଜନା ରେଜିଷ୍ଟ୍ରେସନ୍ ରୁ ଅଙ୍ଗନୱାଡୀ କର୍ମୀ କିସ୍ତିଗୁଡିକ ଦେବାପାଇଁ ଥିବା ସର୍ତ୍ତାବଳୀ ଗୁଡିକୁ ଯାଞ୍ଚ କରିପାରିବେ ।\nମମତା ଯୋଜନାରେ ଅଙ୍ଗନୱାଡୀ କର୍ମୀଙ୍କର ଭୂମିକା -\nଆଶା ଏବଂ ଏ.ଏନ୍.ଏମ୍.ଙ୍କ ସହଯୋଗରେ ପ୍ରତି ହିତାଧିକାରୀଙ୍କୁ ଯଥାଶୀଘ୍ର ପଞ୍ଜିକରଣ କରିବେ ଏ ସର୍ତ୍ତଗୁଡିକ ପୂରଣ କରିବା ନିମନ୍ତେ ନିଶ୍ଚିତ କରାଇବେ ।\nହିତାଧିକାରୀ ମାନଙ୍କୁ' ସର୍ତ୍ତଗୁଡିକ ପୂରଣ କରିବା ନିମନ୍ତେ ଉତ୍ସାହିତ କରିବେ ।\nସର୍ତ୍ତଗୁଡିକ ପୂରଣ କରିବା ପାଇଁ ଆବଶ୍ୟକ ଯୋଗାଣ/ସେବାଗୁଡିକୁ ସ୍ୱାସ୍ଥ୍ୟକର୍ମକର୍ତ୍ତାଙ୍କ ସହାୟତାରେ ଉପଲବ୍ଧ କରାଇବେ । ଯଦି କୌଣସି ଅସୁବିଧା ଥାଏ । ଅଙ୍ଗନୱାଡୀ କର୍ମୀ ତୁରନ୍ତ ଏହା ସୁପରଭାଇଜରଙ୍କୁ' ଜଣାଇବା ଦରକାର ।\nହିତାଧିକାରୀମାନେ ଯେପରି ନିୟମିତ ଭାବରେ ଗ୍ରାମ୍ୟ ସ୍ୱାସ୍ଥ୍ୟ ପୃଷ୍ଟି ଦିବସ କିମ୍ବା ଗୃହ ପରିଦର୍ଶନ ମାଧ୍ୟମରେ ପରାମର୍ଶ ପାଆନ୍ତି ତାହା ନିଶ୍ଚିତ କରାଇବେ ।\nସଠିକ୍ ଭାବରେ ସମସ୍ତ ରେକର୍ଡ଼ ପୂରଣକରିବେ ।\nହିତାଧିକାରୀଙ୍କ ନାମ ଏବଂ ଦେୟ ନିର୍ଦ୍ଧାରିତ ଫର୍ମାଟରେ କେନ୍ଦ୍ର ବାହାରେ ପ୍ରଦର୍ଶନ କରିବେ ।\nଗ୍ରାମ କଲ୍ୟାଣ ସମିତିରେ ମାସିକ ବୈଠକରେ ହିତାଧିକାରୀ ଏବଂ ସେମାନେ ପାଇଥିବା ଅର୍ଥରାଶି ବିଷୟରେ ଆଲୋଚନା କରିବେ ।\nପ୍ରତି ମାସରେ ୩୦ ତାରିଖ ପୂର୍ବରୁ ସେକ୍ଟର ମିଟିଂରେ ସୁପରଭାଇଜରଙ୍କୁ ମାସିକ ବିବରଣୀ ପ୍ରଦାନ କରିବେ ।\nନୂଆ ଗର୍ଭବତୀ ମହିଳାଙ୍କ ପଞ୍ଜୀକରଣ ସଂପର୍କରେ ଆଶାଙ୍କ ସହ ଅଙ୍ଗନୱାଡୀ କେନ୍ଦ୍ରରେ ଆଲୋଚନା କରିବେ । ପ୍ରତ୍ୟେକ ମାସରେ ଅଙ୍ଗନୱାଡୀ କର୍ମୀ ଓ ଆଶା ଗର୍ଭବତୀ ମା'ଙ୍କ ନାମ ଉଭୟଙ୍କ ରେଜିଷ୍ଟରରେ ମେଲ କରିବେ ।\nଅଙ୍ଗନୱାଡୀ କର୍ମୀ ଭିନ୍ନକ୍ଷମ ଗର୍ଭବତୀ ମହିଳାଙ୍କୁ ସ୍ବତନ୍ତ୍ର ଧ୍ୟାନ ଦେବେ । ଗୃହପରିଦର୍ଶନ ମାଧ୍ୟମରେ ସେ ମମତା ଯୋଜନାରେ ଯୋଗାଇ ଦିଆଯାଉଥିବା ଆବଶ୍ୟକୀୟ ସେବା ପ୍ରଦାନକୁ ନିଶ୍ଚିତ କରିବେ ।\nଅଙ୍ଗନୱାଡୀ ସହାୟିକାଙ୍କ ଭୂମିକା -\nସର୍ତ୍ତଗୁଡିକ ପୂରଣ କରିବା ପାଇଁ ହିତାଧିକାରୀ ମାନଙ୍କୁ ପ୍ରବର୍ତ୍ତାଇବେ ।\nଗୃହପରିଦର୍ଶନ ମାଧ୍ୟମରେ ପରାମର୍ଶ ଦେବେ ।\nଗ୍ରାମ୍ୟ ସ୍ୱାସ୍ଥ୍ୟ ଓ ପୁଷ୍ଟି ଦିବସ ଏବଂ ନିର୍ଦ୍ଧାରିତ ପ୍ରତିଶେଧକ ଟୀକାଦାନ ଦିବସକୁ ଆସିବାପାଇଁ ହିତାଧିକାରୀ ମାନଙ୍କୁ ପ୍ରବର୍ତ୍ତାଇବେ ।\nଏହି ଯୋଜନାରେ ଅଙ୍ଗନୱାଡୀ କର୍ମୀ ଏବଂ ସହାୟିକାଙ୍କର ପାଇଁ କୌଣସି ପ୍ରୋତ୍ସାହନ -\nସମସ୍ତ ପ୍ରାପ୍ୟ ଟଙ୍କା ହିତାଧିକାରୀମାନଙ୍କୁ ପ୍ରଦାନ କରି ସାରିବାପରେ ପ୍ରତି ହିତାଧିକାରୀ ପିଛା ୨୦୦ ଟଙ୍କା ପ୍ରୋତ୍ସାହିତ ବାବଦରେ ପାଇବେ ସମସ୍ତ ପ୍ରାପ୍ୟ ଟଙ୍କା ହିତାଧିକାରୀମାନଙ୍କୁ ପ୍ରଦାନ କରିସାରିବା ପରେ ଅଙ୍ଗନୱାଡୀ ସହାୟିକା ଟ୧୦୦/- ପ୍ରୋତ୍ସାହନ ରାଶି ପାଇବେ ।
